വാക്സിന് സര്ട്ടിഫിക്കറ്റ്: മന്ത്രി വീണാ ജോര്ജ് കേന്ദ്രമന്ത്രിക്കു കത്തെഴുതി തിരുവനന്തപുരം: കോവിഡ് വാക്സിന് കുത്തിവയ്പ് സര്ട്ടിഫിക്കറ്റിന്റെ പേരില് പ്രവാസികള് അനുഭവിക്കുന്ന ബുദ്ധിമുട്ടുകള് പരിഹരിക്കാന് നടപടിയെടുക്കണമെന്ന് ആവശ്യപ്പെട്ടു മന്ത്രി വീണാ ജോര്ജ് കേന്ദ്ര ആരോഗ്യ വകുപ്പ് മന്ത്രിക്കു കത്തെഴുതി. കോവിഡ് വാക്സിനേഷന് സര്ട്ടിഫിക്കറ്റിലെ വിവിധ പ്രശ്നങ്ങള് കാരണം സംസ്ഥാനത്തെ ധാരാളം വിദ്യാര്ഥികളും വിദേശത്തു ജോലി ചെയ്യുന്നവരും ബുദ്ധിമുട്ട് അനുഭവിക്കുകയാണെന്നു മന്ത്രി ചൂണ്ടിക്കാട്ടി. പല വിദേശരാജ്യങ്ങളും കോവിഡ് വാക്സിനേഷന് സര്ട്ടിഫിക്കറ്റില് പല വിവരങ്ങളാണ് ചോദിക്കുന്നത്. അതിനാല് നിലവിലെ സര്ട്ടിഫിക്കറ്റില് കോവിഷീല്ഡ് ആസ്ട്രാസെനെക്കഓക്സ്ഫോര്ഡ് നാമകരണവും ജനനത്തീയതിയുമുള്ള സര്ട്ടിഫിക്കറ്റ് കോവിന് പോര്ട്ടലിലൂടെ ലഭ്യമാക്കേണ്ടതാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഈ സര്ട്ടിഫിക്കറ്റിനു മതിയായ വിവരങ്ങള് നല്കുന്നതിനുള്ള എഡിറ്റ് ഓപ്ഷന് സംസ്ഥാന തലത്തില് നല്കണമെന്നും മന്ത്രി വീണാ ജോര്ജ് അഭ്യര്ഥിച്ചു.